CELEX: 62014CN0017
Language: et
Date: 2014-01-16 00:00:00
Title: Kohtuasi C-17/14: Eelotsusetaotlus, mille on esitanud Hoge Raad der Nederlanden (Madalmaad) 16. jaanuaril 2014  – Société Générale SA versus Staatssecretaris van Financiën

28.4.2014   
            
            
               ET
            
            
               Euroopa Liidu Teataja
            
            
               C 129/10
            
         Eelotsusetaotlus, mille on esitanud Hoge Raad der Nederlanden (Madalmaad) 16. jaanuaril 2014 – Société Générale SA versus Staatssecretaris van Financiën
   (Kohtuasi C-17/14)
   2014/C 129/13
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Société Générale SA
   
      Vastustaja: Staatssecretaris van Financiën
   
      Eelotsuse küsimused
   
   
               1.
            
            
               Kas ELTL artikli 63 kohaldamisel peab mitteresidendi ja residendi võrdlus sellises asjas nagu käesolev, kus riik on jaotatud dividendidelt pidanud kinni dividendimaksu, hõlmama ka juriidilise isiku tulumaksu, mille arvutamisel võetakse residentide puhul arvesse dividendimaksu?
            
         
               2.
            
            
               
                           a.
                        
                        
                           Kas juhul, kui esimesele küsimusele vastatakse jaatavalt, tuleb võrdlemisel arvesse võtta ka kõik kulud, mis on majanduslikust vaatenurgast seotud aktsiatega, mille alusel dividende jaotatakse?
                        
                     
                           b.
                        
                        
                           Kas juhul, kui eelmisele küsimusele vastatakse eitavalt, tuleks siiski arvesse võtta nn koosostetud dividendide võimalikku arvessevõtmist maksusumma arvutamisel ja asjaomaste aktsiate omandamise võimalikku rahastamist?
                        
                     
         
               3.
            
            
               Kas juhul, kui esimesele küsimusele antakse jaatav vastus, tuleb küsimuse hindamisel, kas väidetavalt diskrimineeriva kinnipeetava maksu õiguslikult kehtivaks tasakaalustamiseks maksu kinni pidanud riigi sõlmitud topeltmaksustamise vältimise lepingu alusel piisab, kui i) nimetatud topeltmaksustamise vältimise leping näeb elukohariigis ette maksu vähendamise kinnipeetud maksu arvesse võtmise kaudu ja ii) konkreetsel juhul, ehkki see võimalus ei ole piiramatu, kaasneb maksu vähendamisega see, et Madalmaade maksukoormus ei ole mitteresidendi puhul kõrgem kui residendi puhul? Kas juhul, kui dividendide jaotamise aastal ei tagata piisavat kompensatsiooni, omab tasakaalustamise hindamisel tähendust see, et see osa maksust, mida ei võetud tulumaksu arvutamisel arvesse, kantakse üle ja arvessevõtmise võimalust saab kasutada järgnevatel aastatel?